Komission asetus (EY) N:o 1666/1999, annettu 28 päivänä heinäkuuta 1999, neuvoston asetuksen (EY) N:o 2201/96 soveltamista koskevista yksityiskohtaisista säännöistä tiettyjen kuivattujen viinirypälelajikkeiden kaupan pitämisen vähimmäisvaatimusten osalta



Virallinen lehti nro L 197 , 29/07/1999 s. 0032 - 0035



KOMISSION ASETUS (EY) N:o 1666/1999, annettu 28 päivänä heinäkuuta 1999, neuvoston asetuksen (EY) N:o 2201/96 soveltamista koskevista yksityiskohtaisista säännöistä tiettyjen kuivattujen viinirypälelajikkeiden kaupan pitämisen vähimmäisvaatimusten osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on muutettuna asetuksella (EY) N:o 2199/97(2), ja erityisesti sen 8 artiklan, sekä katsoo, että 1) asetuksen (EY) N:o 2201/96 8 artiklassa säädetään, että sen 7 artiklan 1 kohdassa tarkoitetuille yhteisössä kulutettaviksi tai kolmansiin maihin vietäviksi tarkoitetuille kuivatuille viinirypälelajikkeille voidaan vahvistaa yhteiset vaatimukset; kyseisten tuotteiden luokittelua koskevat maailmankaupan käytännöt huomioon ottaen on syytä vahvistaa vähimmäisvaatimukset ja sallitut poikkeamat ainoastaan yhteisössä kulutettavaksi tarkoitetuille tai kolmansiin maihin vietäväksi tarkoitetuille kuivatuille viinirypäleille; yksinkertaisuuden vuoksi on aiheellista vahvistaa vähimmäisvaatimuksiksi ja sallituksi poikkeamiksi ne, jotka määritellään Yhdistyneiden Kansakuntien Euroopan talouskomission helposti pilaantuvien tuotteiden laatuvaatimusten asettamista ja laadun kehittämistä käsittelevän työryhmän suosittelemissa YK:n Euroopan talouskomission laatuvaatimuksissa, 2) näiden kaupan pidettävien kuivattujen viinirypäleiden laatuvaatimusten yhdenmukaisen soveltamisen varmistamiseksi - kuitenkin niin, ettei valvontaelinten tehtäviä vaikeuteta kohtuuttomasti - on syytä vahvistaa vaihe, jossa yhteisössä saatujen ja kolmansista maista tuotujen tuotteiden vähimmäislaatuvaatimusten noudattaminen tarkastetaan, ja antaa samalla jäsenvaltioille mahdollisuus tarkastuksiin muissa kaupan pitämisen vaiheissa, 3) kolmansista maista tapahtuvan tuonnin osalta on tarkastusmenettelyn keventämiseksi syytä rajoittaa vähimmäislaatuvaatimusten noudattamisen tarkastukset kolmansista maista suurissa pakkauksissa tuotuihin kuivattuihin viinirypäleisiin, koska vaatimusten vastaisten tuotteiden tuontiriski koskee käytännössä vain näitä tuotteita, 4) valvontajärjestelmien kansallisten erityispiirteiden vuoksi on syytä säätää, että jäsenvaltiot vahvistavat tarkastusten tekemistä koskevat yksityiskohtaiset säännöt, ja 5) hedelmä- ja vihannesjalosteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Yhteisössä syötäviksi tarkoitettujen tai kolmansiin maihin vietävien CN-koodiin 0806 20 kuuluvien kuivattujen sultana- ja muskatelliviinirypäleiden sekä korinttien on täytettävä liitteen mukaiset vähimmäisvaatimukset ja poikkeamat. Vaatimuksia sovelletaan kolmansista maista peräisin oleviin tuotteisiin siinä vaiheessa, kun ne luovutetaan vapaaseen liikkeeseen ja yhteisön tuotteisiin siinä vaiheessa, kun ne lähtevät jalostuslaitoksesta. 2 artikla Yhteisössä tuotettujen sisämarkkinoille tai vientiin tarkoitettujen kuivattujen viinirypäleiden 1 artiklassa tarkoitettujen vähimmäisvaatimusten ja sallittuja poikkeamia koskevien vaatimusten mukaisuus on tarkastettava jalostuspaikalla ennen niiden lastaamista lähettämistä varten. Tuotetta lähinnä olevissa yli 2 kilogramman nettopainoisissa pakkauksissa tuotujen kuivattujen viinirypäleiden näiden vaatimusten mukaisuus on tarkastettava pistokokein ennen niiden luovutusta vapaaseen liikkeeseen yhteisön markkinoille. Jäsenvaltiot voivat tarkastaa kyseiset tuotteet kaikissa kaupan pitämisen vaiheissa. Jäsenvaltiot voivat päättää hyväksyä todisteena tämän asetuksen säännösten täyttämisestä kuivattujen viinirypäleiden yhteisön ulkopuolisten alkuperämaiden antamat todistukset siitä, että tuotteet täyttävät Yhdistyneiden Kansakuntien Euroopan talouskomission vähimmäisvaatimukset ja II luokan sallittuja poikkeamia koskevat vaatimukset. 3 artikla Jäsenvaltioiden on säädettävä siitä, miten tarkastukset tehdään. 4 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 syyskuuta 2000 lähtien. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä heinäkuuta 1999. Komission puolesta Franz FISCHLER Komission jäsen (1) EYVL L 297, 21.11.1996, s. 29. (2) EYVL L 303, 6.11.1997, s. 1. LIITE KUIVATTUJEN VIINIRYPÄLEIDEN VÄHIMMÄISOMINAISUUDET 1. Määritelmä Kuivattujen viinirypäleiden on oltava peräisin Vitis Vinifera L. -lajiin kuuluvista sultana tai Moscatel-lajikkeiden viinirypäleistä tai korinteista. 2. Vähimmäisominaisuudet 2.1 Kuivattujen viinirypäleiden on oltava - eheitä, - terveitä; tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita, - vailla eläviä hyönteisiä tai punkkeja niiden kehitysvaiheesta riippumatta, - vailla epätavallista pintakosteutta, - vailla vierasta hajua ja makua (lievää rikkidioksidin hajua ja lievää öljyn hajua ja makua ei pidetä vieraina) ja sallitut poikkeamat huomioon ottaen - puhtaita, lähes vailla näkyviä vieraita aineita, - vailla hyönteisten, punkkien tai muiden loisten aiheuttamia näkyviä vioittumia, - vailla hometta, - vailla vihreitä ja/tai riittämättömästi kehittyneitä rypäleitä, - vailla varren kappaleita, - kannattomia, paitsi kun on kyse Moscatel-lajikkeen viinirypäleistä - vailla vioittuneita viinirypäleitä (tavanomaisia, normaalista siementen poistamisesta aiheutuvia mekaanisia vaurioita ei pidetä vioittumina kuivatuissa viinirypäleissä, joista on poistettu siemenet), - vailla näkyviä sokerikiteitä, - vailla vieraita kasviperäisiä aineksia. 2.2 Kuivatuilla viinirypäleillä on lisäksi oltava seuraavat ominaisuudet: - niiden on oltava lajikeominaisuuksiltaan samanlaisia, - niiden on oltava maultaan, rakenteeltaan ja väriltään tyypillisiä ja selvästi hyviä, - niiden on oltava peräisin selvästi kypsistä viinirypäleistä, - niiden on oltava seulottuja tai kokolajiteltuja, - niissä saa olla sallittuja poikkeamia koskevissa säännöksissä mainittujen poikkeamien rajoissa olevia vikoja, jos niiden ulkonäköön, laatuun, säilyvyyteen ja pakkauksen ulkoasuun liittyvät olennaiset ominaispiirteet säilyvät muuttumattomina. 2.3 Kuivattujen viinirypäleiden kunnon on oltava sellainen, että ne - kestävät kuljetuksen ja käsittelyn, ja - saapuvat tyydyttävässä kunnossa määräpaikkaan. 3. Vesipitoisuus Kuivattujen viinirypäleiden vesipitoisuuden on oltava vähintään 13 prosenttia ja Malaga Muscatel -tyyppisten enintään 31 prosenttia, siemenellisten lajikkeiden enintään 23 prosenttia ja siemenettömien lajikkeiden ja korinttien enintään 18 prosenttia. 4. Sallittuja poikkeamia koskevat säännökset Seuraavat laatupoikkeamat sallitaan jokaisessa pakkauksessa tuotteille, jotka eivät ole kyseisen laatuluokan vaatimusten mukaisia: SIEMENETTÖMÄT >TAULUKON PAIKKA> SIEMENELLISET >TAULUKON PAIKKA> KORINTIT >TAULUKON PAIKKA>